title: Nicoya gazaxo
text: Taneaf okilaxof selt wali -500 is -300 koe vema ke Tempisque bost is krimtaxo ke Culebra ceda awiyid. Rawopafa kosmara va favera va venta is ontinaxo ta caxafa miga is dere krimtaxo gruyed. Ke bata rekola va furotaxa ixam rotrasit. Furota tiyir aka kawodon me tigisa koe bata gola num kobureyena kan kazafa moortera do Maya sanexo. Selt ke bane sare dere tid deksaf ta iara va tolukaf trocaday is barnugek dem zikexa nelkon sulemafa. Frofaxo dareon tiyid adalafo gu mona tcastafa mone taya voxe koe logijafa wida toz avplekuyud. Levedref skuks is cofuot is vraday is caxafa tcarma va rotira ke gadesik ta vegedusa tixarapa va sanelia bazecked.